# David Antón Guijarro

David Antón Guijarro, conegut com a "Niño Antón" (Múrcia, 23 de juny de 1995) és un jugador d'escacs espanyol, que té el títol de Gran Mestre des de 2013.
A la llista d'Elo de la FIDE de l'agost de 2022, hi tenia un Elo de 2668 punts, cosa que en feia el jugador número 4 (en actiu) de l'estat espanyol, i 76è del món. El seu màxim Elo va ser de 2703 punts, a la llista del març de 2020.

## Biografia i resultats destacats en competició

Tot i que va néixer a Múrcia, abans de complir un any Antón es va traslladar amb la seva família a Madrid, on actualment resideix. Es va matricular en matemàtiques a la Universitat Complutense de Madrid, tot i que posteriorment va abandonar la carrera sense acabar el primer curs per tal de dedicar-se completament als escacs.
Va començar a jugar als escacs als quatre anys i abans dels sis ja formava part del «Club de Ajedrez San Viator», el col·legi on estudiava. Aviat dona mostres del seu talent tant en tornejos individuals com en campionats per equips. Els seus èxits el porten, als 13 anys, a fitxar per l'equip «VTI Virgen de Atocha» per jugar a la Divisió d'Honor madrilenya.
És a partir de la categoria sub14 quan David va començar a destacar, aconseguint des de llavors coronar-se 8 vegades campió d'Espanya per edats. El 2009 guanyà el campionat d'Espanya sub-14, el primer triomf rellevant de la seva carrera. El 2010 es proclamà campió d'Espanya sub-16 a Linares, un resultat que repetiria l'any següent, el 2011, a Padrón.
El 2013 es proclamà Campió d'Espanya sub-18, a Salobreña, i el mateix any empatà al segon lloc al Campionat d'Espanya, a Linares, amb Julen Arizmendi, Miquel Illescas i Oleg Kornéiev (el campió fou Ivan Salgado). El desembre de 2013 fou subcampió del món Sub-18, a Al-Ain.
El març de 2014 fou segon al campionat d'Europa individual, a Erevan, amb 8 punts d'11 partides, empatat a punts amb set jugadors més (el campió fou el rus Aleksandr Motiliov). Aquest resultat el va classificar per la Copa del Món de 2015. A partir d'aquell moment, entrenat pel Mestre Internacional David Martínez "El Divis", va decidir dedicar-se als escacs i abandonar els seus estudis de matemàtiques.
El setembre de 2015 fou subcampió d'Espanya absolut a Linares amb 7 punts de 9 partides, amb els mateixos punts que el campió Paco Vallejo però amb pitjor desempat. L'octubre de 2015 va participar en la Copa del Món de 2015 on fou eliminat a la primera ronda per Liviu-Dieter Nisipeanu.
L'agost del 2016, a Linares, fou subcampió d'Espanya amb 7 punts (el campió fou Paco Vallejo). L'octubre de 2016 es proclamà campió del 21è Magistral Ciutat de Barcelona amb 5 punts de 7, després de derrotar a la darrera partida a Jan-Krzysztof Duda.
El gener-febrer de 2017, empatà al primer lloc amb Yu Yangyi i Hikaru Nakamura al Gibraltar Chess Festival amb 8/10 punts (+6-0=4) tot i que va perdre finalment al desempat a tres (el campió fou Nakamura). Durant el torneig era el líder en solitari després de 9 rondes, havent guanyat Vesselín Topàlov i Borís Guélfand entre d'altres, i finalment va fer una performance de 2859 punts. També el 2017 fou segon al campionat d'Espanya absolut, a Las Palmas de Gran Canària, amb 7, mig per sota d'Iván Salgado i empatat amb Daniel Forcén. L'octubre de 2017 va participar amb la selecció espanyola al Campionat d'Europa d'escacs per equips, a Khersónissos, Creta, i hi va fer una bona actuació al primer tauler, amb el vuitè millor rendiment individual de la competició. El març de 2018 fou 23è al Campionat d'Europa individual a Batumi, i això li donà plaça per participar en la Copa del Món d'escacs de 2019.
El març de 2019 fou 6è al Campionat d'Europa individual a Skopje (el campió fou Vladislav Artémiev). El novembre de 2019 empatà als llocs 1r-7è, tot i que acabà quart pel desempat, al campionat d'Espanya absolut a Marbella (el campió fou Aleksei Xírov).
L'octubre de 2019 fou cinquè al fort Gran Torneig Suís de la FIDE de 2019 a l'Illa de Man, mig punt per sota del campió, Wang Hao, i per davant del campió del món, Magnus Carlsen, una actuació espectacular que li va permetre pujar el seu Elo fins a la vora dels 2700 punts.
El gener de 2020 va guanyar el torneig Tata Steel Challengers, cosa que donava accés al torneig principal de 2021. El febrer de 2020 va competir al Festival Internacional d'Escacs de Praga, un torneig round-robin de categoria XIX amb deu jugadors. Després d'empatar al primer lloc amb altres quatre jugadors, amb 5/9, fou finalment quart al desempat.
El setembre de 2020 guanyà per primer cop el Campionat d'Espanya, a Linares, superant per desempat Jaime Santos Latasa.
El gener de 2021 participà al torneig de súper-elit Tata Steel 2021, on hi assolí una meritòria 11a posició, i hi aconseguí fer taules amb el campió del món Magnus Carlsen.

### Participació en olimpíades d'escacs

Antón ha participat, representant Espanya, a l'Olimpíada d'escacs de 2014 amb un resultat de (+3 =4 –3), amb un 50,0% de la puntuació i amb una performance de 2567.

## Notes i referències

* 1 2 Llada, David «David Antón, el fenómeno madrileño del ajedrez que reta a Magnus Carlsen». El Mundo, 21-10-2019 [Consulta: 25 gener 2020].
* 1 2 3 4 5 Rodríguez, Roberto «David Antón entra en la élite del ajedrez con un quinto puesto en el torneo Gran Suizo». La Vanguardia, 06-11-2019 [Consulta: 27 febrer 2021].
* ↑ Rodríguez, Roberto «David Antón: “Tengo nivel para poder ganar a cualquiera”». La Vanguardia, 26-02-2021 [Consulta: 27 febrer 2021].
* 1 2 «Nota biogràfica de David Antón Guijarro» (en anglès). Chessgames.com. [Consulta: 11 maig 2014].
* ↑ «"Rànquing d'escaquistes per federació: Espanya"» (en anglès). lloc web de la FIDE. [Consulta: 2 agost 2022].
* ↑ «Evolució Elo de David Antón Guijarro» (en anglès). FIDE consulta= 5 d'abril de 2020.
* ↑ «David Antón, el segundo mejor ajedrecista de España que tiene raíces ribereñas». Cadena Ser, 17-02-2021 [Consulta: 27 febrer 2021].
* ↑ Federació Espanyola d'Escacs. «Historial del Campionat d'Espanya sub-16» (en castellà). Arxivat de l'original el 8 de maig de 2016. [Consulta: 28 gener 2020].
* ↑ «Historial de campionats d'Espanya sub-18». Federació Espanyola d'Escacs. [Consulta: 3 gener 2022].
* ↑ «Iván Salgado gana el Campeonato de España absoluto de ajedrez» (en castellà). chesslive.com, 06-09-2013. Arxivat de l'original el 2013-11-03. [Consulta: 3 novembre 2013].
* ↑ «El gallego Iván Salgado, nuevo campeón de España de ajedrez» (en castellà). La Voz de Galícia, 06-09-2013. [Consulta: 22 octubre 2013].
* ↑ Crowther, Mark. «78th Spanish Championship 2013» (en anglès). The Week In Chess, 06-09-2013. [Consulta: 22 octubre 2013].
* ↑ García, Leontxo. «Iván Salgado, campeón de España» (en castellà). tabladeflandes.com, 2013. [Consulta: 11 maig 2014].
* ↑ Boyero, Jesús J. «David Antón e Irene Nicolás, plata en los mundiales» (en castellà). Marca, 29-12-2013. [Consulta: 11 maig 2014].
* ↑ «WYCC sub-18 Open Classic». Chess-Results. [Consulta: 5 abril 2020].
* ↑ «Alexander Motylev is the new European Champion» (en anglès). chessdom. [Consulta: 11 maig 2014].
* ↑ Martín Bellón, Federico. «David Antón, subcampeón de Europa a los 18 años» (en castellà). abcblogs.abc.es, 15-03-2014. [Consulta: 11 maig 2014].
* ↑ «David Antón, invitado de honor en el Vicente Calderón» (en castellà). Marca, 16-03-2014. [Consulta: 11 maig 2014].
* ↑ Els millors 23 jugadors es classificaven per la Copa del Món de 2015.
* ↑ «David Antón, de 18 años, hace historia en el ajedrez español con el subcampeonato» (en castellà). Marca, 14-03-2014. [Consulta: 11 maig 2014].
* 1 2 Rodríguez, Roberto «David Antón resiste los golpes de Magnus Carlsen». La Vanguardia, 18-01-2021 [Consulta: 27 febrer 2021].
* ↑ «Vallejo y Vega, campeones de España 2015». chessbase.com. [Consulta: 7 setembre 2015]. (castellà)
* ↑ «Resultats Copa del Món de 2015». Arxivat de l'original el 12 d'octubre 2015. [Consulta: 26 octubre 2015].
* ↑ «LXXXI Campeonato de España Individual Absoluto». feda.org. [Consulta: 14 agost 2016].
* ↑ «XXI Magistral Internacional Ciutat de Barcelona 2016». http://chess-results.com.+[Consulta: 28 octubre 2016].
* ↑ «Gibraltar Rd09: David Anton leads, eight follow». Chess News, 02-02-2017 [Consulta: 24 febrer 2017].
* ↑ «Gibraltar Rd10: Almighty Hikaru». Chess News, 03-02-2017 [Consulta: 24 febrer 2017].
* ↑ «David Antón: actuación estelar en Gibraltar». Peón de Rey. [Consulta: 26 gener 2020].
* ↑ «Iván Salgado es el nuevo campeón español de ajedrez». diari As, 07-10-2017 [Consulta: 17 juny 2019].
* ↑ «Iván Salgado, Campeón de España 2017». Chessbase, 09-10-2017 [Consulta: 17 juny 2019].
* ↑ García, Leontxo «Bronce para Matnadze y plata de Ibarra». El País, 06-11-2017 [Consulta: 24 desembre 2021].
* ↑ Silver, Albert «Ivan Saric is 2018 European Champion». chessbase [Consulta: 8 desembre 2019].
* ↑ Peterson, Macauley «European Championship: Gold for Artemiev» (en anglès). chessbase, 29-03-2019 [Consulta: 8 desembre 2019].
* ↑ «Candelario, sexto en el Campeonato de España Individual Absoluto y Femenino de Ajedrez» (en castellà). RegiónDigital.com, 25-11-2019 [Consulta: 4 desembre 2019]. Arxivat 4 de desembre 2019 a Wayback Machine.
* ↑ «Campionat d'Espanya absolut i femení de 2019». info64.org. [Consulta: 24 novembre 2019].
* ↑ «Resultats del Torneig Grand Swiss 2019». chess-results.com. [Consulta: 26 gener 2020].
* ↑ Martín Bellón, Federico «La importancia de ser una roca». Diari ABC, 21-10-2019 [Consulta: 26 gener 2020].
* ↑ «Tata Steel Masters 2020: Rich Man, Poor Man». FIDE, 26-01-2020.
* ↑ Colodro, Carlos Alberto «Tata Steel Chess R13: Caruana se apunta otra victoria, David Antón gana el torneo Challengers». Chessbase, 27-01-2020 [Consulta: 24 abril 2020].
* ↑ «Prague Masters: Firouzja wins 1st supertournament», 21-02-2020.
* ↑ Boyero, Jesús J. «David Antón y Sabrina Vega, campeones de España absolutos». Marca, 09-09-2020 [Consulta: 9 setembre 2020].
* ↑ «Jorden van Foreest wins Tata Stell Chess Tournament 2021» (en anglès). chess.com, 02-02-2021. [Consulta: 27 febrer 2021].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.

## Enllaços externs

* David Antón Guijarro a Chess-db.com (anglès)